钦定古今图书集成/历象汇编/岁功典/第002卷 > 魏
## 钦定古今图书集成/历象汇编/岁功典/第002卷 > 魏

### 明帝景初元年有司请班宣时令

按：《三国志明帝本纪》：“景初元年春正月壬辰，有司奏，
以为魏得地统，宜以建丑之月为正。三月定历，改年
为孟夏。四月服色尚黄，牺牲用白，戎事乘黑首白马，
建大赤之旗，朝会建大白之旗。其春夏秋冬孟仲季
月，虽与正岁不同，至于郊祀迎气，礿祠烝尝，巡狩蒐
田，分至启闭，班宣时令，中气早晚，敬授民事，皆以正”
岁斗建为历数之序。